**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅՈՑ ԲԱՆԱԿԻ ՕՐՎԱ ԿԱՊԱԿՑՈՒԹՅԱՄԲ**

Հայոց բանակի հարգելի՛ գեներալներ, հրամանատարներ, երկրապահ կամավորականներ, նվիրյալ զինվորներ և հայրենիքի պաշտպաններ, սիրելի՛ հայրենակիցներ,

Այսօր նշում ենք Հայոց բանակի ստեղծման պատմական օրը՝ հարգանքի տուրք մատուցելով նրա հիմնադիրներին, ամրապնդողներին ու մեր հայրենիքի խաղաղությունը պահողներին։

Սրտանց շնորհավորում եմ բոլորիս Հայաստանի Հանրապետության բանակի օրվա առթիվ։ Այսօր մենք մեծարում ենք մեր բանակի քաջարի զինվորներին, հրամանատարներին և բոլոր այն անձանց, ովքեր իրենց անձնվեր ծառայությամբ ապահովում են մեր երկրի խաղաղությունն ու անվտանգությունը։

Այսօր՝ հունվարի 28-ին, մենք նշում ենք մի տոն, որը ոչ միայն հիշեցնում է մեր անկախ պետականության հիմքերի ամրապնդման մասին, այլև նորից ու նորից արժևորում է մեր հերոսական անցյալն ու ներկան։ Մեր բանակը ոչ միայն մեր անկախ պետականության վահանն է, այլև մեր միասնականության, ուժի և հավատքի խորհրդանիշը։ Պատերազմներից սկսած, մինչև առօրյա ծառայություն՝ մեր զինվորները մշտապես ապացուցում են, որ հայրենիքի պաշտպանությունը բարձրագույն առաքելություն է։

Թող մեր բանակի ուժը լինի անսասան, մեր զինվորների ոգին՝ միշտ հաղթական, և մեր սահմանները՝ անվնաս։ Հպարտությամբ խոնարհվում եմ մեր զոհված հերոսների հիշատակի առաջ և զորակցությունն ու երախտագիտությունն եմ հայտնում նրանց ընտանիքներին։

Շնորհակալություն մեր բանակը ստեղծողներին, պահողներին և ազգի նվիրյալներին, սպարապետ Վազգեն Սարգսյանին՝ ով հայոց բանակի ստեղծման գործում անգնահատելի դեր ունի։

Սիրելի՛ հայրենակիցներ, այս տոնը պատկանում է բոլորիս։ Յուրաքանչյուր հայ իր ներդրումն ունի մեր բանակի կայացման գործում՝ լինի դա զինվորական ծառայության, հայրենասիրության սերմանման, թե հասարակական գործունեության միջոցով։

Թող հավերժ կանգուն լինեն՝ մեր բանակը՛, մեր պաշտպանները՛, մեր հայրենիքը՛։

**Շնորհավոր տոնդ, Հայո՛ց բանակ։**

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***